Artiklen om Patrick Haug har stået med en del skabeloner i noget tid, men ikke med en notabilitetsskabelon. Jeg tvivler imidlertid på personens notabilitet. Ifølge artiklen er Haug speedwaykører i 80 ccm-klassen. "Almindelig" speedway er for maskiner med 500cc, og 80cc klassen er efter min opfattelse ikke en klasse, der per automatik giver notabilitet. Haug er ikke professionel, og lever ikke af sin sport, hvilket fremgår af hjemmesiden haug-racing.dk. Selvom artiklen ikke er særlig klar, så ser det vist ud som om, at han har vundet et kvalifikationsløb til VM (eller DM?). Skal Patrick Haug have en artikel, vil det efter min opfattelse betyde, at alle "rigtige" speedwaykørere også er kvalificerede til at få en artikel, blot de har kørt et løb her og der. Jeg kender dog ikke så meget til sporten, og det er da muligt, at 80cc-klassen er meget prestigefyldt, men jeg tvivler. 18. maj 2011, 22:14 (CEST)
